**PREKIŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Pirkėjas** – Uždaroji akcinė bendrovė „VILNIAUS VANDENYS“.

**1.2. Pardavėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudaro Sutartį.

**1.3. Sutartis** – Sutartis, sudaroma tarp Pardavėjo ir Pirkėjo dėl Pirkimo objekto.

1. **PIRKIMO OBJEKTAS**

2.1. Pirkėjas siekia nusipirkti iš Pardavėjo įeigos kontrolės sistemos įrengimo techninio darbo projekto parengimo paslaugas (toliau – Paslaugos), Prekes, nurodytas Techninės specifikacijos Priede Nr. 1 (toliau – Prekės), senos AS (apsauginės sistemos) centralės demontavimo – naujos AS centralės montavimo, paleidimo, derinimo darbus su duomenų perdavimu į centrinę dispečerinę ir apsaugos pultą, centralės įtinklinimo, programavimo ir montavimo darbus (toliau – Darbai).

1. **PIRKIMO OBJEKTO APIMTYS/KIEKIAI**

3.1. Pardavėjas turi siūlyti tik naujas ir kokybiškas Prekes, atitinkančias Techninės specifikacijos Priede Nr. 1 nurodytus reikalavimus.

3.2. Paslaugos, Prekės ir Darbai bus perkami pagal atskirus Pirkėjo užsakymus, kurie bus teikiami Sutartyje Pardavėjo nurodytu el. paštu.

3.3. Pateikti kiekiai yra preliminarūs (preliminarūs kiekiai nurodyti Techninės specifikacijos Priede Nr. 3), Pirkėjas pirks nurodytas Paslaugas, Prekes ir Darbus pagal poreikį.

3.4. Pirkėjas neįsipareigoja išpirkti viso preliminaraus kiekio, nurodyto Techninės specifikacijos Priede Nr. 3.

3.5. Pirkėjas taip pat turi teisę, esant poreikiui, pirkti ir kitas Techninėje specifikacijoje nenurodytas, tačiau su Pirkimo objektu susijusias prekes ir/ar paslaugas. Panašaus pobūdžio prekės ir/ar paslaugos, nenumatytos Techninėje specifikacijoje, bus perkamos ne didesnėmis nei susitarimo pasirašymo dieną galiojančiomis Pardavėjo prekybos vietoje, kataloge ar interneto svetainėje nurodytomis šių prekių ir/ar paslaugų kainomis, arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Bendra tokių nenumatytų prekių ir/ar paslaugų vertė negali viršyti 10 (dešimt) proc. Sutarties vertės (EUR be PVM).

1. **SUTARTINIŲ ĮSIPAREIGOJIMŲ VYKDYMO VIETA**

4.1. Sutartinių įsipareigojimų vykdymo vieta nurodyta Techninės specifikacijos Priede Nr. 2.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

5.1.1. Pirkėjo objektuose (Techninės specifikacijos Priedas Nr. 2) įrengta veikianti apsauginė signalizavimo sistema ATS3000/ATS4000.

5.1.2. Įeigos kontrolės sistema turi turėti suderinamumą su Pirkėjo naudojama programine įrangą Advisor Management Business ATS8610.

* 1. **Pardavėjo įsipareigojimai**

5.2.1. Gavęs iš Pirkėjo užsakymą, Pardavėjas per 30 k. d. turi parengti ir pateikti derinimui Pirkėjui techninį darbo projektą. Pirkėjas pateiktam techniniam darbo projektui pritaria arba pateikia pastabas per 5 d. d. Jeigu techniniam darbo projektui pateikiamos pastabas, Pardavėjas techninį darbo projektą pagal pateiktas pastabas turi pataisyti ir pateikti pakartotiniam derinimui Pirkėjui per 5 k. d.

5.2.2. Pirkėjui pritarus techniniam darbo projektui, Pardavėjas pristato Prekes ir atlieka Darbus per 45 d. d.

5.2.3. Teikdamas Paslaugas, tiekdamas Prekes, atlikdamas Darbus Pardavėjas turi vadovautis šiais teisės aktais:

5.2.3.1. Lietuvos Respublikos statybos įstatymu;

5.2.3.2. Standartu EN50173 arba lygiaverčiu;

5.2.3.3. Standartu EN50174-1 arba lygiaverčiu;

5.2.3.4. Standartu EN50174-2 arba lygiaverčiu;

5.2.3.5. Standartu EN50085 arba lygiaverčiu;

5.2.3.6. Standartu EN50086 arba lygiaverčiu;

5.2.3.7. Standartu EN61537 arba lygiaverčiu;

5.2.3.8. Standartu EN50081 arba lygiaverčiu;

5.2.3.9. Standartu EN50082 arba lygiaverčiu;

5.2.3.10. Standartu EN50346 arba lygiaverčiu;

5.2.3.11. Standartu EN50310 arba lygiaverčiu;

5.2.3.12. Montavimo darbai turi būti atliekami laikantis Lietuvos Respublikoje galiojančių tipinių darbų saugos ir elektros saugos taisyklių;

5.2.3.13. Bei kitais teisės aktais, kurie reglamentuoja perkamų Paslaugų teikimą, Prekių tiekimą ir Darbų atlikimą.

5.2.4. Pardavėjas, įvykdęs užsakymą, Paslaugų perdavimui–priėmimui turi parengti atliktų Darbų išpildomas schemas. Pardavėjas Pirkėjui pateikia visų dokumentų vieną popierinį ir vieną elektroniniame DWG ir/ar PDF formate egzempliorių.

5.2.5. Centralė turi būti montuojama 1,5-1,8 m aukštyje ant sienos.

5.2.6. Nuotolinio apsaugos valdymo pultelis: turi būti montuojamas 1,5 m aukštyje.

5.2.7. Apsaugos centralė, elektros 230V maitinimas prijungiamas per atskirą viršįtampį ribotuvą automatinį išjungiklį.

5.2.8. AS kabeliai turi būti pažymėti. Žymekliai turi būti pritvirtinti taip, kad jie išliktų netgi tada, jei įrengimai yra keičiami. Tekstas ant žymeklių turi būti atliktas juodais dažais ant balto fono.

5.2.9. Visi kabeliai bei sistemos struktūrinės dalys turi būti markiruojami.

5.2.10. Įranga turi būti markiruota, priklausomai nuo jos funkcinės paskirties. Gnybtai ir valdymo įranga turi būti aprūpinta užrašais ir/arba žymėjimais, kuriuose nurodyta informacija apie atliekamas funkcijas, techniniai parametrai ir prijungimo poliaringumą. Markiravimas turi būti toks, kad leistų vartotojui lengvai identifikuoti valdymo įrangos padėtį ir nustatyti juos i reikiamą režimą, tiksliai laikantis naudojimo instrukcijos.

5.2.11. Markiruojant įrangą rekomenduojama naudoti raidinius simbolius, užrašus, skaičius ir spalvas, kurių naudojimas numatytas tarptautiniais standartais IEC 60027 ir IEC 60417 arba lygiaverčiais. Jei naudojama markiruotė neatitinkanti šių standartų, tai naudotojo instrukcijoje turi būti pateikti smulkūs paaiškinimai apie šią markiruotę.

5.2.12 Pardavėjas savo darbuotojus aprūpina įrankiais, saugos priemonėmis ir užtikrina darbuotojų saugą ir sveikatą, organizuodamas ir vykdydamas Darbus Pirkėjo objektuose. Prieš pradedant Darbus Pirkėjo objektuose, Pardavėjas ir Pirkėjas pasirašo darbų saugos aktą.

5.2.13. Pardavėjas turi paskirti asmenį, atsakingą už Darbų organizavimą, kokybę ir kontrolę Darbų vykdymo metu.

5.2.14. Pardavėjas atsako už savo darbuotojų saugos ir sveikatos darbe, priešgaisrinės saugos taisyklių, aplinkosaugos ir higienos norminių aktų reikalavimų laikymąsi, teikiant Darbus.

5.2.15. Jeigu Prekės pristatytos nekokybiškos ir/ar neatitinkančios Techninės specifikacijos reikalavimų, Darbai atlikti nekokybiškai ir/ar netinkamai, Pardavėjas privalės per 10 d. d. nuo Pirkėjo reikalavimo dėl trūkumų šalinimo pateikimo dienos savo sąskaita ištaisyti nustatytus trūkumus ir defektus.

5.2.16. Nustatomas garantinis terminas Darbams – ne mažiau kaip 5 metai, Prekėms – ne mažiau kaip 2 metai.

5.2.17. Galiojant garantiniam laikotarpiui, Pardavėjas privalės per 10 d. d. nuo Pirkėjo reikalavimo dėl trūkumų šalinimo pateikimo dienos savo sąskaita ištaisyti pristatytų Prekių, atliktų Darbų trūkumus ir defektus, išaiškėjusius ar atsiradusius Sutarties vykdymo metu arba pasibaigus Sutarties vykdymo laikui.

* 1. **Sutartinių įsipareigojimų vykdymo tvarka ir terminai**
     1. Sutarties galiojimo laikotarpis 25 (dvidešimt penki) mėnesiai. Paskutinis mėnuo yra skirtas sąskaitos apmokėjimui. Sąskaitos apmokėjimo laikotarpis 30 k. d. Paslaugų teikimo, Prekių tiekimo ir Darbų atlikimo laikotarpis 24 (dvidešimt keturi) mėnesiai.
     2. Paslaugų suteikimo, Prekių pristatymo ir Darbų atlikimo terminai nurodyti Techninės specifikacijos 5.2 punkte.

5.3.3. Fizinius montavimo, paleidimo-derinimo darbus Pardavėjas privalo atlikti Pirkėjo darbo laiku – darbo dienomis nuo 07:30 iki 16:00 val. Darbų laikas gali būti keičiamas (t. y. Darbai atliekami ne Pirkėjo darbo laiku) suderinus su Pirkėju.

* + 1. Pastebėjus trūkumus, Pirkėjas turi teisę nepriimti Paslaugų, Prekių ir/ar Darbų ir nepasirašyti priėmimo-perdavimo akto.
  1. **Sutarties vykdymo metu pateikiama dokumentacija**

5.4.1. Pardavėjas Darbų atlikimui parengia techninį darbo projektą ir suderina su Pirkėjo atstovu. Techniniame darbo projekte turi būti – struktūrinė ir principinė schema (-os) bei įrenginių ir komunikacijų išdėstymo brėžiniai.

1. **PIRKĖJO ĮSIPAREIGOJIMAI**

6.1. Pirkėjas įsipareigoja sudaryti galimybę Pardavėjui Darbų atlikimo metu naudotis patalpomis ir elektra neatlygintinai.

6.2. Pirkėjas Paslaugų, Prekių ir/ar Darbų perdavimo/priėmimo metu patikrina suteiktų Paslaugų, pateiktų Prekių ir/ar atliktų Darbų kokybę ir nenustatęs pastebimų trūkumų, pasirašo perdavimo–priėmimo aktą. Pastebėjęs trūkumus, Pirkėjas turi teisę nepriimti užsakymo ir nepasirašyti perdavimo–priėmimo akto.

6.3. Pirkėjas sumoka Pardavėjui už pilnai ir kokybiškai suteiktas Paslaugas, pristatytas Prekes ir atliktus Darbus per 30 k. d. nuo perdavimo–priėmimo akto pasirašymo ir sąskaitos faktūros pateikimo dienos.

**7. PRIEDAI**

Priedas Nr. 1. Reikalavimai prekėms.

Priedas Nr. 2. Pirkėjo objektų sąrašas.

Priedas Nr. 3 Preliminarus perkamų Prekių sąrašas ir kiekiai.